
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 




         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 11ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 114/2024

Στην Λευκάδα σήμερα  στις 2 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 6358/28.03.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Λύγδας Σπυρίδων (αναπλ.)

	Σέρβος Κωνσταντίνος (αναπλ.)

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 3ο: Απόφαση Δ.Ε. για τροποποίηση της πράξης με τίτλο: «ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ Δ.Ε ΣΦΑΚΙΩΤΩΝ» αρχικού προϋπολογισμού 372.000,00  € στο πρόγραμμα «ΑΝΤΩΝΗΣ ΤΡΙΤΣΗΣ» στα πλαίσια του άξονα προτεραιότητας «Παιδεία, Πολιτισμός, Τουρισμός και Αθλητισμός» σύμφωνα με την αριθμ. ΑΤ05 πρόσκληση (αριθμ πρωτ. 22536/08-12-2020 ) της Ειδικής Υπηρεσίας Διαχείρισης και Εφαρμογής του Υπουργείου Εσωτερικών.

Εισηγήτρια: Σεβαστή Κωνσταντινίδη, Αντιδήμαρχος

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο κα Κωνσταντινίδη Σεβαστή, η οποία εισηγούμενη το θέμα, έθεσε υπόψη των μελών της Επιτροπής τα εξής:
«Έχοντας υπόψη την με αριθμ. 22536/08-12-2020  (ΑΔΑ 6Ω8Α46ΜτΛ6-ΓΓΓ) απόφαση ένταξης της πράξης με τίτλο  «ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ Δ.Ε ΣΦΑΚΙΩΤΩΝ», σας υποβάλλουμε
αίτημα τροποποίησης
για την πράξη «ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ Δ.Ε ΣΦΑΚΙΩΤΩΝ» αρχικού προϋπολογισμού 372.000,00  € στο πρόγραμμα «ΑΝΤΩΝΗΣ ΤΡΙΤΣΗΣ» στα πλαίσια του άξονα προτεραιότητας «Παιδεία , Πολιτισμός ,Τουρισμός και Αθλητισμός » του Προγράμματος  ΑΝΤΩΝΗΣ  ΤΡΙΤΣΗΣ» σύμφωνα με την με αριθμ. ΑΤ05 πρόσκληση (αριθμ πρωτ. 22536/08-12-2020 ) της Ειδικής Υπηρεσίας Διαχείρισης και Εφαρμογής του Υπουργείου Εσωτερικών.
I. ΣΥΜΒΑΤΙΚΑ ΚΑΙ ΙΣΤΟΡΙΚΑ ΣΤΟΙΧΕΙΑ

1. H μελέτη του έργου με αριθμό 193/2021  που εγκρίθηκε με την αριθ. 603/2021 απόφαση της Οικονομικής Επιτροπής του Δήμου Λευκάδας με προϋπολογισμό μελέτης 372.000,00€.

2. Στις 17-01-2022 αποσφραγίστηκαν και αξιολογήθηκαν οι  προσφορές του ανοιχτού ηλεκτρονικού διαγωνισμού για την ανάδειξη προσωρινού αναδόχου. 

3. H αριθ. 262/2022 απόφαση Οικονομικής Επιτροπής με την οποία εγκρίνεται το από 20-05-2022 πρακτικό της επιτροπής διαγωνισμού και αναδεικνύεται προσωρινός μειοδότης ο οικονομικός φορέας με την επωνυμία "Γ. ΚΑΙ Ι. ΒΛΑΧΟΣ Ο.Ε " με ποσοστό έκπτωσης 22,00 % 

4. Η αριθ. 432/2022 απόφαση Οικονομικής Επιτροπής με την οποία εγκρίθηκε το 27-6-2022 ηλεκτρονικά υπογεγραμμένο  στις 5-8-2022  πρακτικό κατακύρωσης.

5. Η με αρ. πρωτ. 22705/3-10-2022 (22SYMV011357948   2022-10-04) υπογραφείσα σύμβαση εκτέλεσης του έργου, συνολικού ποσού 290.159,98 €, σύμφωνα με τις ισχύουσες διατάξεις για την εκτέλεση των Δημοσίων Έργων (Ν.4412/16 και Ν.4782/2021).

6. Το έργο χρηματοδοτείται σύμφωνα με την αρίθμ. πρωτ. :α.π 22536/08-12-2020 Απόφαση Υπουργείου Εσωτερικών με ΑΔΑ:6Ω8Α46ΜτΛ6-ΓΓΓ με την οποία εντάχθηκε το έργο ‘’ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ  Δ.Ε  ΣΦΑΚΙΩΤΩΝ’’ στον άξονα «Παιδεία , Πολιτισμός ,Τουρισμός και Αθλητισμός » του Προγράμματος « ΑΝΤΩΝΗΣ  ΤΡΙΤΣΗΣ» .

II. ΑΝΤΙΚΕΙΜΕΝΟ ΕΡΓΟΛΑΒΙΑΣ:
Το αντικείμενο του έργου αφορά  την διαμόρφωση του Πνευματικού Κέντρου της Δ.Ε. Σφακιωτών που βρίσκεται επί του επαρχιακού δρόμου Λαζαράτων – Ασπρογερακάτων, στη περιοχή «Πρεμεντινού». Το κτίριο είναι διώροφο  συνολικής επιφάνειας 811,08 τ.μ με υπόγειο επιφανείας 286,71τ.μ. και έχει κατασκευαστεί με την υπ’ αρ. 75/2005 οικ. άδεια. Η παρούσα μελέτη αφορά την κατασκευή των απαραίτητων οικοδομικών εργασιών και των Η/Μ  εγκαταστάσεων, κυρίως στο εσωτερικό του κτιρίου, ώστε αυτό να καταστεί λειτουργικό καθώς και την διαμόρφωση του περιβάλλοντος χώρου.

Το κτίριο πρόκειται να φιλοξενήσει γενικά δραστηριότητες πολιτισμού και περιλαμβάνει στο ισόγειο αίθουσα πολλαπλών χρήσεων γενικής χρήσης, χώρο περιοδικών εκθέσεων ζωγραφικής, χώρο εκμάθησης μουσικών οργάνων, αίθουσα ζωγραφικής και αγιογραφίας, κυλικείο καθώς και γραφείο διοίκησης – γραμματεία. Στον όροφο θα φιλοξενούνται συναφείς δραστηριότητες, με την δημιουργία εκθεσιακού χώρου, εργαστηρίου, αίθουσας βιβλιοθήκης και ηλεκτρονικής βιβλιοθήκης πολυμέσων, αίθουσα διδασκαλίας και ομάδων εργασιών καθώς και το γραφείο προσωπικού. Στο υπόγειο πέρα από τις Η/Μ εγκαταστάσεις, θα υπάρχει το γενικό αρχείο του Πνευματικού Κέντρου, η αποθήκη καθώς και ο χώρος εξοπλισμού των χορευτικών ομάδων.

III. ΑΙΤΙΟΛΟΓΗΣΗ ΤΡΟΠΟΠΟΙΗΣΗΣ ΤΗΣ ΜΕΛΕΤΗΣ 

Κατά την έναρξη κατασκευής του έργου , εντοπίστηκαν  και διαπιστώθηκαν  νέα δεδομένα ως προς την κατάσταση  και την αρτιότητα του κτιρίου και των  επιμέρους τμημάτων αυτού. Αποτέλεσμα αυτού του γεγονότος είναι η απολύτως αναγκαία εκτέλεση νέων εργασιών  για του λόγους   και το είδος αυτών που  περιγράφονται  αναλυτικά  ως εξής:

· Το δίκτυο κλιματισμού ψύξης – θέρμανσης (χαλκοσωλήνες , καλώδια ,σωλήνες  αποχέτευσης συμπυκνωμάτων )με την πάροδο του χρόνου ,κατά την οποία το κτίριο έμεινε ανενεργό, έχει υποστεί ανεπανόρθωτες ζημιές , φθορές  ,αποξηλώσεις σε όλη την έκτασή του με αποτέλεσμα να είναι απαραίτητη  η πλήρης  και ολική αντικατάστασή του  για το σύνολο του κτιρίου .Επομένως είναι απολύτως αναγκαία η  εκτέλεση   νέων εργασιών εγκατάστασης πλήρους και ολοκληρωμένου δικτύου κλιματισμού ψύξης – θέρμανσης (χαλκοσωλήνες ψυκτικού υγρού , καλώδια ισχυρών ρευμάτων ,σωλήνες  αποχέτευσης συμπυκνωμάτων των κλιματιστικών μονάδων ) για το σύνολο του κτιρίου.

· Η διαφανής κρυστάλλινη  στέγη που στεγάζει το αίθριο στο κέντρο του κτηρίου έχει υποστεί εκτεταμένες ζημιές (θραύση και υποχώρηση υαλοπινάκων, διάβρωση αμειβόντων) με αποτέλεσμα την εισροή βρόχινων νερών και την είσοδο πτηνών εντός του κτηρίου. Η κατασκευή συνολικά χρήζει  πλήρους αποξήλωσης και αντικατάστασης τόσο για την λειτουργικότητα (στεγανότητα)  του κτιρίου  όσο και για την ασφάλεια των προσώπων που βρίσκονται εντός του κτιρίου  .Με τις νέες εργασίες που προβλέπονται για την πλήρης αποξήλωση και αντικατάσταση τις άνωθι στέγης προβλέπεται και η τοποθέτηση διπλού υαλοπίνακα  με  εξωτερικό  κρύσταλλο SECURIT 6 mm  και εσωτερικό TRIPLEX(3mm+3mm).
· Η στέγη του κτιρίου παρουσιάζει εκτεταμένες φθορές και ειδικότερα παρουσιάζει εισροή βρόχινων νερών  σε κάποιες ακμές συναρμογής μεταξύ των διαφορετικών επιπέδων της στέγης  . Αποτέλεσμα αυτού είναι η αναγκαιότητα εκτέλεσης νέων εργασιών υγρομόνωσης..

· Λόγω του ότι το ότι το κτίριο παρέμεινε  ανενεργό για αρκετά χρόνια και με δεδομένο τις  προαναφερόμενες  φθορές  τα μαρμάρινα δάπεδα έχουν υποστεί  εκτεταμένες  αλλοιώσεις  στην επιφάνεια τους  λόγω χρόνιων επικαθήσεων ακαθαρσιών  πτηνών καθ’όλη την έκτασή τους  και εισερχομένων  βρόχινων υδάτων από τη γυάλινη στέγη του αιθρίου. Λόγω των παραπάνω προβλέπεται  η  εκτέλεση  νέας εργασίας λειότριψης και στίλβωσης των μαρμάρινων δαπέδων του κτιρίου.

· Ακόμη προβλέπεται η εκτέλεση νέας εργασίας  κατασκευής σιδερένιας σκάλας από την σκηνή της αίθουσας πολλαπλών χρήσεων  προς τον υπόγειο  χώρο αποθήκευσης αυτής.

· Οι εξωτερικές διακοσμητικές κορνίζες από οπλισμένο σκυρόδεμα  του κτιρίου παρουσιάζουν εκτεταμένες φθορές και αλλοιώσεις στην επιφάνειά και στις ακμές τους , κατά το μεγαλύτερο μήκος τους,  λόγω των  πολλών χρόνων που παρέμειναν χωρίς την προστασία χρωματίσματος εκτεθειμένες στις καιρικές συνθήκες μή διαθέτοντας την στοιχειώδη θωράκιση (χρωμάτισμα) υγρομόνωσης . Αποτέλεσμα αυτού είναι η αναγκαιότητα εκτέλεσης νέας εργασίας προς αποκατάσταση αυτών κατά το μεγαλύτερο μήκος τους.

· Το συνολικό εμβαδόν (ποσότητα)  εργασιών εσωτερικών  χρωματισμών (Α.Τ 4.5)  που προβλέπεται από την μελέτη πρέπει να αυξηθεί λόγω του ότι  κατά την εξέλιξη των άνωθι εργασιών διαπιστώθηκε ότι  θα πρέπει να επανεκτελεστούν εργασίες χρωματίσματος και σε εσωτερικές επιφάνειες του κτιρίου στις οποίες είχαν ήδη πραγματοποιηθεί  εργασίες χρωματισμού. Οι εν΄ λόγω επιφάνειες  είχαν καθολικές φθορές και ζημιές λόγω του ότι στο  κτίριο  υπήρχε  για αρκετά χρόνια εισροή βρόχινων νερών (γυάλινη στέγη αιθρίουκ.λ.π ) που είχε ως αποτέλεσμα την  πλήρης αποσάθρωση του στρώματος χρωματισμού .

Κατόπιν των ανωτέρω προκαλούνται μεταβολές ως προς  την ανάγκη εκτέλεσης νέων εργασιών και αυξήσεις ποσοτήτων των ήδη εγκεκριμένων εργασιών, οι οποίες δεν ήταν δυνατόν να προβλεφθούν εξ αρχής με αποτέλεσμα την ανάγκη σύνταξης του1ου Α.Π.Ε στον οποίο θα συμπεριληφθεί και η 1η Συμπληρωματική Σύμβαση Εργασιών. 

Η εν λόγω τροποποίηση και το σύνολο των εργασιών που προκύπτουν, θεωρούνται αναγκαίες για την αρτιότητα και την λειτουργικότητα του έργου προκειμένου να ολοκληρωθεί το φυσικό αντικείμενο του. Δεν τροποποιείται το βασικό σχέδιο και η μορφή του έργου.

Κείμενη Νομοθεσία:

Ν.4412/2016 άρθρα 155 & 156.

Ν.4782/2021 άρθρα 74 & 75.

Ο 1ος ΑΠΕ και η πρώτη ΣΣΕ εγκρίθηκε με την υπ αριθμ. 110/2023 απόφαση ΔΣ του Δήμου Λευκάδας

Αιτούμαστε την ως άνω τροποποίηση που αφορά την αναπροσαρμογή του προϋπολογισμού της πράξης με την αύξηση του συμβατικού αντικειμένου του έργου με τίτλο «ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ Δ.Ε ΣΦΑΚΙΩΤΩΝ», στο συνολικό ποσό των 333.620,72 € λόγω των αναγκαίων εργασιών που απαιτούνται για την ολοκλήρωση του έργου.  

ΣΥΝΝΗΜΜΕΝΑ :

· ΤΡΟΠΟΠΟΙΗΜΕΝΟ ΤΕΧΝΙΚΟ ΔΕΛΤΙΟ ΠΡΑΞΗΣ.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση
· τις δ/ξεις  του  Ν. 4412/16
· τις δ/ξεις του Ν.4782/21
· τις δ/ξεις  του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Την τροποποίηση της  πράξης με τίτλο: «ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ Δ.Ε ΣΦΑΚΙΩΤΩΝ» αρχικού προϋπολογισμού 372.000,00 € στο πρόγραμμα «ΑΝΤΩΝΗΣ ΤΡΙΤΣΗΣ» στα πλαίσια του άξονα προτεραιότητας «Παιδεία, Πολιτισμός, Τουρισμός και Αθλητισμός» σύμφωνα με την αριθμ. ΑΤ05 πρόσκληση (αριθμ πρωτ. 22536/08-12-2020 ) της Ειδικής Υπηρεσίας Διαχείρισης και Εφαρμογής του Υπουργείου Εσωτερικών, η οποία τροποποίηση αφορά στην αναπροσαρμογή του προϋπολογισμού της πράξης με την αύξηση του συμβατικού αντικειμένου του έργου με τίτλο «ΔΙΑΜΟΡΦΩΣΗ ΠΝΕΥΜΑΤΙΚΟΥ ΚΕΝΤΡΟΥ Δ.Ε ΣΦΑΚΙΩΤΩΝ», στο συνολικό ποσό των 333.620,72 € λόγω των αναγκαίων εργασιών που απαιτούνται για την ολοκλήρωση του έργου.  


Η απόφαση αυτή πήρε αύξοντα αριθμό: 114/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

